钦定古今图书集成/明伦汇编/氏族典/第211卷 > 《廖用贤尚友录》 > 毛胜
## 钦定古今图书集成/明伦汇编/氏族典/第211卷 > 《廖用贤尚友录》 > 毛胜

按《名山藏勋封记》：“南宁伯毛胜，初名福寿，和宁王阿
鲁台之裔。祖毛𨚗海，国初归附，授燕山中护卫闲牧
官。从靖难，累陞都督同知。卒，弟安泰袭兄官，为羽林
前卫世指挥使。子济袭，有掳获功。亡子福寿，袭兄官，
进为都指挥使。正统七年，征破麓川，升左府都督佥
事，充右参将，复征麓川。八年，论功陞都督同知。十四”
年杀寇龙门。升左都督，还守宣武等门。寇犯京师，出
御寇紫荆关。充副总兵，征进湖广、贵州、兴隆等处山
峒，擒获苗王韦同烈等。景泰三年擒贼思机发。五年
封奉天翊卫宣力武臣、特进荣禄大夫、柱国伯，改名
胜，禄千石，改世券。身免一死，镇守金齿等处伯。四年
卒。追封侯，予谥。子荣嗣。成化六年，文嗣。弘治七年，良
嗣。嘉靖三十四年，重器嗣。卒，亡子，弟邦器嗣。卒，亡子。
四十一年，弟国器嗣。